b'\n_START_ARTICLE_\nRotationsst\xc3\xb8bning\n_START_PARAGRAPH_\nRotationsst\xc3\xb8bning  af termoplast\xc2\xa0er den mest udbredte form for rotationsst\xc3\xb8bning, der involverer\xc2\xa0en opvarmet, hul form, som inden opvarmning fyldes med en m\xc3\xa6ngde materiale - ofte polyethylen (PE). Formen bliver s\xc3\xa5 langsomt roteret (normalt omkring to vinkelrette akser), hvilket f\xc3\xa5r det bl\xc3\xb8dgjorte materiale til at sprede sig og kl\xc3\xa6be sig fast til formens indre v\xc3\xa6gge. For at skabe ens tykkelse p\xc3\xa5 hele emnet, forts\xc3\xa6tter formen med at rotere p\xc3\xa5 alle tidspunkter i l\xc3\xb8bet af b\xc3\xa5de den varme fase og under afk\xc3\xb8ling for at undg\xc3\xa5 l\xc3\xb8bere og deformation. Processen vandt indpas i plastproduktion i 1940\'erne, men blev i de tidlige \xc3\xa5r ikke s\xc3\xa5 ofte brugt, fordi processen var langsommelig og kun i stand til at producere et begr\xc3\xa6nset antal plastemner. Senere kom der\xc2\xa0forbedringer i processen og udviklingen med plastpulvere, hvilket resulterede i en betydelig stigning i brug._NEWLINE_Den mindre brugte rotationsst\xc3\xb8bning af h\xc3\xa6rdeplast til sammenligning, bruger selvh\xc3\xa6rdene resiner i en uopvarmet form.\n_START_SECTION_\nHistorie\n_START_PARAGRAPH_\nI 1855 dokumenterede briten R. Peters den f\xc3\xb8rste brug af biaksial rotation og varme. Denne rotationsst\xc3\xb8beproces blev brugt til at skabe metal artillerigranater og andre hule dele. Det vigtigste form\xc3\xa5l ved brugen af rotationsst\xc3\xb8bning var at opn\xc3\xa5 ensformig v\xc3\xa6gtykkelse og massefylde - alts\xc3\xa5 at "skallen" blev nogenlunde lige tyk hele vejen rundt om emnet. I 1905 i USA brugte F. A. Voelke denne metode til udhuling af voks objekter. Dette f\xc3\xb8rte til G. S. Bakers og G. W. Perks\' proces med at lave hule chokolade \xc3\xa6g i 1910. Rotationsst\xc3\xb8bning udvikledes yderligere, og R. J. Powell brugte metoden til st\xc3\xb8bning af\xc2\xa0gips i Paris i 1920\'erne. Disse tidlige metoder til brug ved forskellige materialer banede vejen for den m\xc3\xa5de rotationsst\xc3\xb8bning anvendes i dag med plast._NEWLINE_Plast blev indf\xc3\xb8rt til rotationsst\xc3\xb8beprocessen i begyndelsen af 1950\'erne. En af de f\xc3\xb8rste anvendelses omr\xc3\xa5der var at fremstille dukkehoveder. Maskinen var lavet af en E Blue boks-ovn maskine, inspireret af en General Motors bagaksel, drevet af en ekstern elektrisk motor og opvarmet af gulvmonterede gasbr\xc3\xa6ndere. Formen blev lavet af elektroformet nikkelkobber og plasten var en flydende PVC-plastisol. K\xc3\xb8ling bestod i at placere formen ned i koldt vand. Denne rotationsst\xc3\xb8beproces f\xc3\xb8rte til skabelsen af andet plastleget\xc3\xb8j. I Danmark startede virksomheden Dan Hill Plast i Hornsyld ligeledes med denne form for produktion.\xc2\xa0Som eftersp\xc3\xb8rgslen og populariteten af denne proces steg, blev den brugt til at skabe andre produkter s\xc3\xa5som kegler, marine b\xc3\xb8jer og massagebolde. Denne popularitet f\xc3\xb8rte til udviklingen af st\xc3\xb8rre maskiner. Et nyt varmesystem blev ogs\xc3\xa5 udviklet, i stedet for det originale direkte gas flamme system gik man over til et indirekte h\xc3\xb8jhastigheds luft system. I europo i 1960\'erne blev Engel processen udviklet. Dette gav mulighed for fremstillingen af store hule beholdere, ud af polyethylen med lavt masefylde. K\xc3\xb8lemetoden bestod af at slukke br\xc3\xa6nderne og lade plasten h\xc3\xa6rde, mens den stadig rokker i formen._NEWLINE_Foreningen for Rotationsst\xc3\xb8bere (ARM) blev startet i Chicago i 1976,\xc2\xa0som en verdensomsp\xc3\xa6ndende handelsorganisation. Hovedform\xc3\xa5let med denne forening er at \xc3\xb8ge bevidstheden om rotationsst\xc3\xb8bningens teknologi og proces._NEWLINE_I 1980\'erne blev ny plast s\xc3\xa5som polycarbonat, polyester\xc2\xa0og nylon introduceret til rotationsst\xc3\xb8bning. Dette har f\xc3\xb8rt til nye anvendelser af processen, for eksempel skabelsen af br\xc3\xa6ndstoftanke og industrielle emner. Den forskning, der er blevet lavet siden slutningen af 1980\'erne p\xc3\xa5 Queen \' s University Belfast har f\xc3\xb8rt til udviklingen af en mere pr\xc3\xa6cis overv\xc3\xa5gning og kontrol af k\xc3\xb8leprocesser, som er baseret p\xc3\xa5 deres udvikling af "Rotolog system".\n_START_SECTION_\nUdstyr og v\xc3\xa6rkt\xc3\xb8j\n_START_PARAGRAPH_\nRotationsst\xc3\xb8bemaskiner laves i mange forskellige st\xc3\xb8rrelser. De best\xc3\xa5r normalt af 1 til 3 arme, en ovn og en k\xc3\xb8lezone. P\xc3\xa5 armene monteres de forme som er n\xc3\xb8dvendige for at fremstille det \xc3\xb8nskede plastemne._NEWLINE_Forme (eller v\xc3\xa6rkt\xc3\xb8j) er enten fremstillet af fr\xc3\xa6st eller st\xc3\xb8bt aluminium eller st\xc3\xa5l. Aluminiumforme er normalt tykkere end en tilsvarende st\xc3\xa5lform, da det er et bl\xc3\xb8dt metal. Tykkelsen p\xc3\xa5virker ikke cyklustider betydeligt siden aluminiums termiske ledningsevne er mange gange st\xc3\xb8rre end st\xc3\xa5l. Men nogle forme indeholder b\xc3\xa5de aluminium og st\xc3\xa5l. Dette giver mulighed for variabel tykkelser i v\xc3\xa6ggene af produktet.\xc2\xa0\n_START_SECTION_\nDe seneste forbedringer\n_START_PARAGRAPH_\nProcessen har indtil for nylig i h\xc3\xb8j grad v\xc3\xa6ret afh\xc3\xa6ngig af pr\xc3\xb8vek\xc3\xb8rsler, fejl og operat\xc3\xb8rens erfaring for, hvorn\xc3\xa5r er emne skulle fjernes fra ovnen og hvorn\xc3\xa5r det var k\xc3\xb8ligt nok til at blive fjernet fra formen. Teknologien er forbedret i de seneste \xc3\xa5r, s\xc3\xa5 lufttemperaturen i formen kan blive overv\xc3\xa5get og fjerne en stor del af g\xc3\xa6tteriet fra processen._NEWLINE_Meget af den nuv\xc3\xa6rende forskning er rettet mod at reducere cyklustiden samt forbedre emnekvaliteten. Det mest lovende omr\xc3\xa5de er unders\xc3\xb8gelser om tryk i formen. Det er velkendt, at anvendelsen af en lille m\xc3\xa6ngde tryk indvendigt i formen p\xc3\xa5 det rigtige tidspunkt i den varme fase accelererer sammensmeltning af polymerpartikler. Dette resulterer i en del f\xc3\xa6rre bobler p\xc3\xa5 mindre tid end ved atmosf\xc3\xa6risk tryk. Dette pres forsinker adskillelsen af emnet fra formv\xc3\xa6ggen p\xc3\xa5 grund af skrumpning under k\xc3\xb8lingsfasen og medvirker til k\xc3\xb8ling af emnet. Den st\xc3\xb8rste ulempe ved denne fremgangsm\xc3\xa5de er risikoen for eksplosion af et emne under tryk. Dette har i h\xc3\xb8j grad forhindret integrationen af formtryk hos rotationsst\xc3\xb8beproducenter.\n_START_SECTION_\nNaturlige materialer\n_START_PARAGRAPH_\nFor nylig er det blevet muligt at bruge naturlige materialer i st\xc3\xb8beprocessen. Gennem brug af reelle sand og sten chips kan\xc2\xa0sandstenskomposit blive lavet, som er 80% naturlige, ikke-forarbejdet materiale._NEWLINE_Rotationsst\xc3\xb8bning af gips bruges til at producere hule statuetter._NEWLINE_Chokolade er rotationsst\xc3\xb8bt til at danne hul slik.\n_START_SECTION_\nProdukt design\n_START_PARAGRAPH_\nDer er mange overvejelser for en designer ved udformning af et emne. Hvilke faktorer er de vigtigste for en klient? For eksempel, kan en del v\xc3\xa6re n\xc3\xb8dt til at v\xc3\xa6re billig og en bestemt farve. Dog, hvis en anden farve er billigere, ville kunden s\xc3\xa5 v\xc3\xa6re villig til at \xc3\xa6ndre farve? Designere er ansvarlige for at tage alle begr\xc3\xa6nsninger og fordele med i overvejelserne ved brug af forskellige plasttyper. Ofte kan plastproducenten ogs\xc3\xa5 v\xc3\xa6re behj\xc3\xa6lpelig med r\xc3\xa5dgivning omkring, hvilke typer plast vil v\xc3\xa6re mest fordelagtigt til form\xc3\xa5let.\n_START_SECTION_\nAt designe til rotationsst\xc3\xb8bning\n_START_PARAGRAPH_\nEn anden overvejelse er udkastets vinkler. Disse er n\xc3\xb8dvendige for at fjerne de st\xc3\xb8bte emner fra formen. P\xc3\xa5 de udvendige v\xc3\xa6gge vil en vinkel p\xc3\xa5 1\xc2\xb0 sandsynligvis virke (forudsat at der ikke er ru overflade eller huller). P\xc3\xa5 indvendige v\xc3\xa6gge, som den indvendige side af en b\xc3\xa5d skrog, vil en vinkel p\xc3\xa5 5\xc2\xb0 sandsynligvis v\xc3\xa6re p\xc3\xa5kr\xc3\xa6vet. Dette er p\xc3\xa5 grund af svind og mulige vrid i emnet._NEWLINE_Rotationsst\xc3\xb8bning udm\xc3\xa6rker sig ved at producere hule emner. Dog skal man v\xc3\xa6re omhyggelig, n\xc3\xa5r dette bliver gjort. N\xc3\xa5r dybden af hullet er st\xc3\xb8rre end bredden kan der v\xc3\xa6re problemer med j\xc3\xa6vn varme og k\xc3\xb8ling. Derudover, skal der v\xc3\xa6re nok plads mellem de parallelle formv\xc3\xa6gge for at give mulighed for et korrekt smelte-flow gennem hele formen. Et \xc3\xb8nskv\xc3\xa6rdigt\xc2\xa0v\xc3\xa6gscenario ville v\xc3\xa6re et hul p\xc3\xa5 mindst tre gange den nominelle v\xc3\xa6gtykkelse, hvor fem gange den nominelle v\xc3\xa6gtykkelse er det optimale. Skarpe hj\xc3\xb8rner for parallelle v\xc3\xa6gge skal ogs\xc3\xa5 tages i betragtning. Ved vinkler der er mindre end 45\xc2\xb0 kan forskellige uhensigtsm\xc3\xa6ssigheder som stropper og pletter forekomme.\n_START_SECTION_\nMaterielle begr\xc3\xa6nsninger og overvejelser\n_START_PARAGRAPH_\nEn anden overvejelse er smelte-flowet i materialer. Visse materialer, s\xc3\xa5som nylon, vil kr\xc3\xa6ve st\xc3\xb8rre radier end andre materialer. Derudover kan stivheden af materialet v\xc3\xa6re en faktor. Strukturelle og styrkende foranstaltninger kan m\xc3\xa5ske v\xc3\xa6re n\xc3\xb8dvendige, n\xc3\xa5r et spinkelt materiale bruges.\n_START_SECTION_\nV\xc3\xa6gtykkelse\n_START_PARAGRAPH_\nEn fordel ved rotationsst\xc3\xb8bning er evnen til at eksperimentere is\xc3\xa6r med v\xc3\xa6gtykkelser. Formprisen er helt afh\xc3\xa6ngig af v\xc3\xa6gtykkelse, fordi tykkere v\xc3\xa6gge bliver dyrere og er mere tidskr\xc3\xa6vende at producere. Da\xc2\xa0godstykkelsen kan v\xc3\xa6re n\xc3\xa6sten enhver tykkelse, er det vigtigt for designere at huske p\xc3\xa5, at jo tykkere v\xc3\xa6g, jo mere materiale og tid er det n\xc3\xb8dvendigt at bruge, hvilket vil \xc3\xb8ge omkostningerne. I nogle tilf\xc3\xa6lde vil plasten i v\xc3\xa6sentlig grad forringes p\xc3\xa5 grund af den l\xc3\xa6ngere periode med h\xc3\xb8j temperatur. Forskellige materialer har forskellig varmeledningsevne, hvilket betyder, at de kr\xc3\xa6ver forskellige tidsm\xc3\xa6ngder i ovnen og k\xc3\xb8lerummet. Ideelt set vil emnet blive testet for at finde den mindste tykkelse, der kr\xc3\xa6ves for anvendelsen. Dette minimum vil derefter blive etableret som en nominel tykkelse.\n_START_SECTION_\nFordele\n_START_PARAGRAPH_\nRotationsst\xc3\xb8bning tilbyder designfordele i forhold til andre st\xc3\xb8beprocesser. Med det korrekte design kan forskellige emner st\xc3\xb8bes som \xc3\xa9n del og efterf\xc3\xb8lgende sk\xc3\xa6res i flere dele, hvilket kan mindske fremstillingsomkostninger._NEWLINE_Processen har ogs\xc3\xa5 iboende design styrker, s\xc3\xa5som ensartet v\xc3\xa6gtykkelse og st\xc3\xa6rk udvendige hj\xc3\xb8rner.\xc2\xa0_NEWLINE_Muligheden for at indst\xc3\xb8be elementer er en stor fordel. Metal tr\xc3\xa5de, indre r\xc3\xb8r og strukturer og endda forskellige farvet plast kan alle blive tilf\xc3\xb8jet til formen forud for tils\xc3\xa6tning af plastisolen. Dog skal man v\xc3\xa6re p\xc3\xa5passelig for at sikre minimal krympning under afk\xc3\xb8ling og at dette ikke vil ikke skade emnet.\xc2\xa0_NEWLINE_I nogle tilf\xc3\xa6lde kan rotationsst\xc3\xb8bning bruges som alternativ til spr\xc3\xb8jtest\xc3\xb8bning\xc2\xa0grundet ligheden i det f\xc3\xa6rdige produkt som for eksempel ved flasker og cylindriske beholdere. Dette er kun effektivt ved produktionsskala op til ca. 3000 stk. om \xc3\xa5ret per form, da det er langt dyrere at spr\xc3\xb8jtest\xc3\xb8be et mindre antal, fordi spr\xc3\xb8jtest\xc3\xb8bnings effektivitet afh\xc3\xa6nger af stordriftsfordele._NEWLINE_En anden fordel ligger i selve formen. Den kr\xc3\xa6ver mindre arbejde og kan v\xc3\xa6re fremstillet og sat i produktion langt hurtigere end ved andre st\xc3\xb8beprocesser. Dette g\xc3\xa6lder is\xc3\xa6r for forme til komplekse emner, som kan kr\xc3\xa6ve meget arbejdstid for andre st\xc3\xb8beprocesser. Rotationsst\xc3\xb8bning er ogs\xc3\xa5 den \xc3\xb8nskede proces til korte k\xc3\xb8rsler og hasteleverancer. Formene kan byttes hurtigt eller forskellige farver kan bruges uden rensning af formen. Med andre processer kan rensning kan v\xc3\xa6re n\xc3\xb8dvendigt f\xc3\xb8r farveskift._NEWLINE_P\xc3\xa5 grund af den ensartede tykkelse der opn\xc3\xa5s, er det muligt at lave store, tynde paneler (selv om vridning kan forekomme)._NEWLINE_En anden omkostningsfordel med rotationsst\xc3\xb8bning er den minimale m\xc3\xa6ngde af materiale, der spildes i produktionen. Der er ingen l\xc3\xb8bere (som i spr\xc3\xb8jtest\xc3\xb8bning), ingen off-cuts (som i termoformning) eller overskydende spild (som i spr\xc3\xb8jtest\xc3\xb8bning). Det\xc2\xa0materiale, som bliver spildt gennem reklamationer eller emnetestning, kan normalt genbruges.\n_START_SECTION_\nBegr\xc3\xa6nsninger\n_START_PARAGRAPH_\nRotationsst\xc3\xb8bte dele er n\xc3\xb8dt til at f\xc3\xb8lge nogle retningslinjer, der er forskellige fra andre plast processer. Da det er en lavtryksproces, er det nogle gange sv\xc3\xa6rt for designere at n\xc3\xa5 sn\xc3\xa6vre omr\xc3\xa5der i formen. God kvalitetspulver kan bidrage til at afhj\xc3\xa6lpe en s\xc3\xa5dan situation, men normalt m\xc3\xa5 designere huske p\xc3\xa5, at det ikke er muligt at lave skarpe tr\xc3\xa5de, hvilket ville v\xc3\xa6re muligt med spr\xc3\xb8jtest\xc3\xb8bning. Nogle produkter, der er baseret p\xc3\xa5 polyethylen, kan blive sat i formen, f\xc3\xb8r du udfylder det med det hovedmaterialet. Dette kan hj\xc3\xa6lpe til at undg\xc3\xa5 huller, der ellers ville dukke op i nogle omr\xc3\xa5der.\xc2\xa0'